ANEXA nr.1 la HCL nr. 118/13.10.2025

STUDIU  DE OPORTUNITATE
cu privire la fundamentarea modalității de gestiune a serviciului de salubrizare pentru
activitatea de ”Curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova”

Cap.1. Scopul Studiului de Oportunitate
Art.1(1) Elaborarea Studiului de Oportunitate reprezinta o cerință conform prevederilor din Legea 51/2006 a serviciilor comunitare de utilități publice, republicată cu completările și modificările ulterioare. Scopul acestuia este analiza opțiunilor de gestiune astfel încât autoritatea publică locală să aibă informațiile necesare pentru exercitarea prevederilor legale din actul normativ antemenționat, astfel: 
- la articolul 22, alineatul 1: "Autorităţile administraţiei publice locale sunt libere să hotărască asupra modalităţii de gestiune a serviciilor de utilităţi publice aflate sub responsabilitatea lor. Autorităţile administraţiei publice au posibilitatea de a gestiona în mod direct serviciile de utilităţi publice în baza unei hotărâri de dare în administrare sau de a încredinţa gestiunea acestora, respectiv toate ori numai o parte din competenţele şi responsabilităţile proprii privind furnizarea/prestarea unui serviciu de utilităţi publice ori a uneia sau mai multor activităţi din sfera respectivului serviciu de utilităţi publice, în baza unui contract de delegare a gestiunii.." 
- la articolul 22, alineatul (11)”Încredinţarea gestiunii unui serviciu de utilităţi publice ori a uneia sau mai multor activităţi din sfera respectivului serviciu de utilităţi publice către operator implică încredinţarea prestării/furnizării propriu-zise a serviciului/activităţii, precum şi punerea la dispoziţie a bunurilor ce compun sistemul de utilităţi publice aferent serviciului/activităţii.” 
- articolul 22, alineatul (2)-”Gestiunea serviciilor de utilităţi publice se organizează şi se realizează în următoarele modalităţi:
    a) gestiune directă;
    b) gestiune delegată”.    
- la articolul 22, alineatul (3)Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în baza unui studiu de oportunitate, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice." 
- de la articolul 32, alineatul (2): "În vederea încheierii contractelor de delegare a gestiunii, autorităţile administraţiei publice locale sau, după caz,  asociaţiile de dezvoltare intercomunitară având ca scop serviciile de utilităţi publice vor asigura elaborarea şi vor aproba, în termen de 6 luni de la luarea deciziei privind delegarea gestiunii serviciilor ori de la primirea unei propuneri formulate de un investitor interesat, un studiu de oportunitate pentru fundamentarea şi stabilirea soluţiilor optime de delegare a gestiunii serviciilor, precum şi documentaţia de atribuire a contractului de delegare a gestiunii." 
- la articolul 29, alineatul (2): "Delegarea gestiunii serviciilor de utilităţi publice, respectiv operarea, administrarea şi exploatarea sistemelor de utilităţi publice aferente, se poate face pentru toate sau numai pentru o parte dintre activităţile componente ale serviciilor, pe baza unor analize tehnico-economice şi de eficienţă a costurilor de operare, concretizate într-un studiu de oportunitate." 
- la articolul 29, alineatul (8), unde este precizat că: "Contractul de delegare a gestiunii serviciilor de utilităţi publice poate fi:
    a) contract de concesiune de servicii;
    b) contract de achiziţie publică de servicii." 
- la articolul 29, alineatul (9): "În cazul serviciilor de utilităţi publice, astfel cum sunt definite la art. 1 alin. (2), procedura de atribuire a contractelor de delegare a gestiunii se stabileşte, după caz, în baza prevederilor Legii nr. 98/2016, Legii nr. 99/2016 şi Legii nr. 100/2016." 
- la articolul 30, alineatul (5) unde se precizează ca documentația de atribuire cuprinde toate informațiile necesare pentru a asigura ofertantului o informare completă, corectă și explicită cu privire la modul de organizare, desfașurare și aplicare a procedurii de atribuire a contractului de delegare a gestiunii și include în mod obligatoriu proiectul contractului de delegare a gestiunii și anexele obligatorii la acestea: 
a) caietul de sarcini privind furnizarea/prestarea serviciului; 
b) regulamentul serviciului; 
c) indicatori tehnici corelati cu tintele/obiectivele asumate la nivel national. 
- la articolul 30, alineatul (3): "Existenţa garanţiilor profesionale şi financiare ale operatorilor, precum şi indicatorii de performanţă şi nivelul tarifelor aplicate privind furnizarea/prestarea serviciului în condiţii de calitate şi cantitate corespunzătoare constituie criteriile principale pentru atribuirea contractelor de delegare a gestiunii." De asemenea, este menționat că: "Operatorii nou-înființați pot fi admiși într-o procedură de atribuire a unui contract de delegare a gestiunii în aceleiași condiții ca și societățile existente."

Cap.2 Obiectivele principale și specifice serviciului 
Art.2 Obiectivele sunt:
- îmbunătăţirea condiţiilor de viaţă ale cetăţenilor
- promovarea calităţii si eficienta activităţilor de deszăpezire
- dezvoltarea durabila a serviciului
- protecţia mediului înconjurător, cu evidenţierea măsurilor de protecţie a mediului pe etape de dezvoltare, in concordanta cu programul de adaptare la normele Uniunii Europene.
- gestionarea serviciului pe criterii de transparenţă, competitivitate si eficienţă. 
Art.3.Cadrul Legal
- Legea 98/2016 privind achizițiile publice, cu modificările și completările ulterioare; 
- Legea 51/2006 a serviciilor comunitare de utilități publice, republicată, cu modificările și completările ulterioare;
- Legea 101/2006 a serviciului de salubrizare a localităților, republicată, cu modificările și completările ulterioare; 
- Ordinul A.N.R.S.C. nr. 97/2025 privind aprobarea Regulamentului Cadru al serviciului de salubrizare a localităților;
- Ordinul A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților; 
- Ordinul A.N.R.S.C. nr. 98/2025 privind aprobarea Caietului de Sarcini cadru al serviciului de salubrizare a localitatilor; 
- Legea nr. 100/2016 privind concesiunile de lucrări și concesiunile de servicii; 
- Legea 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor; 
- Legea 273/2006 privind finanțele publice locale, cu modificările și completările ulterioare; 
- H.G. nr. 246/2006 pentru aprobarea Strategiei nationale privind accelerarea dezvoltării serviciilor comunitare de utilități publice; 
- H.G. nr. 395/2016 privind aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016; 
- H.G. nr. 867/2016 privind aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea nr. 100/2016; 
- O.U.G nr. 57/2019 privind Codul Administrativ; 

Art.4 Principiile activitatii
Principiile activității de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ sunt:
        a) protecţia sănătăţii populaţiei;
  b) autonomia locală şi descentralizarea serviciilor;
  c) responsabilitatea faţă de cetăţeni;
  d) conservarea şi protecţia mediului înconjurător;
  e) asigurarea calităţii şi continuităţii serviciului;
  f) tarifarea echitabilă, corelată cu calitatea şi cantitatea serviciului prestat;
  g) nediscriminarea şi egalitatea de tratament al utilizatorilor;
  h) transparenţa, consultarea şi antrenarea în decizii a cetăţenilor;
  i) administrarea corectă şi eficientă a bunurilor din proprietatea publică sau privată a unităţilor administrativ-teritoriale şi a banilor publici;
  j) securitatea serviciului;
  k) dezvoltarea durabilă.
Art.5 Standarde de performanță
Definirea specificațiilor tehnice relaționate serviciilor, cum este și cazul activității de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, acordă operatorilor economici oportunitatea de a-și utiliza cel mai bine pregatirea profesională, ideile, fiind prin urmare un element esențial pentru obținerea unui raport cost beneficiu pozitiv. Pentru realizarea la standarde de calitate a activității operatorul trebuie să respecte Indicatorii de performanță prevăzuți în Regulamentul serviciului de salubrizare. 

Art.6 Suprafețe puse la dispoziția operatorului
Pentru realizarea calității superioare a activității, Consiliul Local al orașului Breaza, acordă dreptul operatorului de a presta serviciile pe domeniul public și privat al UAT și în alte spații situate pe teritoriul UAT, conform obiectivelor stabilite prin Programul Unitar de Acțiune. 

Art.7 Utilități disponibile necesare
Pentru buna desfășurare a activității de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ și pentru continuitatea acestora operatorul va înființa punct de lucru pe raza orașului Breaza sau în zone limitrofe, până la max. 15 km distanță de oraș, (la ofertare va depune declaratie pe propria răspundere în acest sens) 


Cap.3. ORGANIZAREA ȘI DESFĂȘURAREA ACTIVITĂȚII DE SALUBRIZARE – ACTIVITATEA DE CURĂŢARE ŞI TRANSPORT AL ZĂPEZII DE PE CĂILE PUBLICE ŞI MENŢINEREA ÎN FUNCŢIUNE A ACESTORA PE TIMP DE POLEI SAU DE ÎNGHEŢ

Art.8 Prezentarea localității
(1)Breaza este un oraș în județul Prahova, Muntenia, România, format din localitățile componente Breaza de Jos (reședința), Breaza de Sus, Frăsinet, Gura Beliei, Irimești, Nistorești, Podu Corbului, Podu Vadului, Surdești și Valea Târsei.
(2)Localitatea se află în zona subcarpatică, la o altitudine de 380–450 m, pe o terasă situată la o înălțime de 50–60 m deasupra albiei râului Prahova. Clima este specifică dealurilor Subcarpatice, înregistrându-se o temperatură medie de 19,6 °C și 129 de zile senine pe an. 
(3)Flora și fauna sunt diverse, hidrografia compunându-se din râul Prahova și afluenții săi.
(4)Suprafața totală a orașului este de 5069 ha  din care 2167 ha intravilan și 2902 ha extravilan și are 135,72 km de drumuri publice,  13,7 km rețea canalizare publică, 127 km rețea apă potabilă și 124,9 km rețea de gaze naturale.
Art.9 Situația existentă privind activitatea specifică serviciului de salubrizare
(1)Această activitate s-a defășurat în cadrul Contractul de delegare a gestiunii prin concesiune nr. 1780/05.02.2020 semnat între Orașul Breaza si SC Lucmel Serv SRL, avand valabilitatea până la data de 05.02.2025 și a continuat conform art.33, alin.3 din Legea 51/2006, privind obligativitatea continuarii prestării serviciului pe o perioada de 90 de zile. 
(2)Valoarea activităților de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ în orașul Breaza avea ca sursă bugetul local. 

Art.10 Considerații generale privind modalitatea de gestiune a activității
(1) În vederea realizării activității de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ , operatorul împreună cu autoritatea administraţiei publice locale de la nivelul unităţii administrativ-teritoriale întocmesc, anual, până la data de 1 octombrie, un program pentru activitățile specifice, care va cuprinde:
a) centralizatorul materialelor antiderapante, al carburanţilor şi lubrifianţilor;
 b) centralizatorul utilajelor şi mijloacelor de deszăpezire, combatere polei şi încărcare a zăpezii;
 c) lista străzilor şi a tronsoanelor de străzi pe care se va acţiona;
 d) lista străzilor şi a tronsoanelor de străzi pe care se va acţiona cu prioritate;
 e) lista străzilor pe care se află obiective sociale (creşe, grădiniţe, cămine de bătrâni, staţii de salvare, spitale, unităţi de învăţământ);
 f) lista mijloacelor de comunicare;
 g) lista persoanelor responsabile de îndeplinirea programului, cu adresa şi numerele de telefon de la serviciu;
 i) lista staţiilor şi refugiilor de transport în comun;
 j) lista locaţiilor de depozitare a zăpezii;
 k) dispunerea spaţiilor pentru adunarea şi odihna personalului 
(2) Obiectivele cuprinse în Programul pentru activitățile specific pe care se intervine, sunt:
-căile de circulație pe care se execută activitățile de curățare a zăpezii;
-căile publice rutiere ce trebuie menținute în funcțiune prin combaterea poleiului și a înghețului;
-stațiile mijlacelor de transport în comun și refugiile pentru călători;
-trotuarele adiacente trecerilor de pietoni, unităților sanitare, unităților de învățămânânt și altor instituții publice de interes local și/sau național.
(3) Orașul Breaza va trebui să decidă dacă va executa activitățile prevăzute la art.12(2) prin  gestiune directă sau prin delegare a gestiunii, prin care se atribuie unui operator responsabilitatea de prestare a serviciilor, pe baza unui contract de delegare prin concesiune încheiat între Orașul Breaza și operator.
 (4)În cazul gestiunii delegate, aceasta se realizează pe baza unui contract de delegare a gestiunii conform art.14 alin.(3) din Legea 101/2006, care menţionează "că procedura de atribuire şi regimul juridic al contractelor de delegare a gestiunii serviciului de salubrizare a localităţilor sunt cele stabilite de autorităţile deliberative ale unităţilor administrativ – teritoriale, conform prevederilor Legii 51/2006, cu modificările şi completările ulterioare..’’  şi a legislației în vigoare în ceea ce priveste achizițiile publice locale : Legea nr. 98/2016,  HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica, acordului-cadru din Legea nr.98/2016 privind achizitiile publice, Legea 100/2016 privind concesiunile de lucrări şi concesiunile de servicii, HG nr.867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legean nr.100/2016 privind concesiunile de lucrări și concesiunile de servicii;
 (5) Conform art. 29, alin.(8) din Legea nr.51/2006 - Legea serviciilor comunitare de utilităţi publice,  contractul de delegare a gestiunii serviciilor de utilități publice poate fi :
contract de concesiune de servicii ;
contract de achizitie publică de servicii.
 (6)Stabilirea tipului de contract se realizează ținând cont de următoarele : contractul de concesiune de servicii este contractul prin intermediul căruia contractantul, în calitate de concesionar, primeşte dreptul de a exploata serviciile, preluând astfel şi cea mai mare parte din riscurile aferente exploatării acestora, în caz contrar contractul poate fi considerat contract de achizitie publică de servicii.
(7)Autoritățile administrației publice locale păstrează, în conformitate cu competenţele ce le revin, potrivit legii, prerogativele și răspunderile privind adoptarea politicilor și strategiilor de dezvoltare a serviciilor, respectiv a programelor de dezvoltare a sistemelor de utilități publice, precum și obligația de a urmări, de a controla și de a supraveghea modul în care se realizează serviciile de utilități publice.
(8)În condiţiile în care în conformitate cu prevederile art. 29 alin. (7) din Legea 51/2006 contractul de delegare a gestiunii este "un contract încheiat în formă scrisă, prin care  unităţile  administrativ teritoriale, individual sau în asociere, după caz, în calitate de delegatar, atribuie, pe o perioadă determinată, unui operator licenţiat, în calitate de delegat, care acţionează pe riscul şi răspunderea sa, dreptul şi obligaţia de a furniza/presta un serviciu de utilităţi publice ori, după caz, numai unele activităţi specifice acetuia, inclusiv dreptul şi obligaţia de a administra şi de a exploata infrastructura tehnico-edilitară aferentă serviciului/activităţii furnizate/prestate...",  se poate aprecia că, în cazul în care se va aproba de către autoritățile deliberative ale orașului Breaza,  delegarea activităţilor menționate mai sus din cadrul serviciului de salubrizare, contractul de delegare ce urmează a fi întocmit se circumscrie sferei contractelor de concesiune de servicii reglementate prin Legea nr.51/2006, precum și prin Legea nr. 101/2006.

Cap.4.ANALIZA SWOT

Art.11 Gestiunea directă
(1)Conform prevederilor art.28 alin.2 din Legea nr.51/2006 a serviciilor comunitare de utilităţi publice, gestiunea directă se realizează prin intermediul unor operatori de drept public sau privat, care pot fi:

· servicii publice de inters local sau judeţean, specializate, cu personalitate juridică, înfiinţate şi organizate în subordinea consiliilor locale sau consiilor judeţene, după caz, prin hotărâri ale autorităţilor deliberative ale unităţilor administrativ-teritoriale respective;
· societăți cu capital social integral al unităţilor administrativ-teritoriale, înființate de autorităţile deliberative ale unităţilor administrativ-teritoriale respective;

(2)În cazul în care s-ar opta pentru înfiinţarea unui serviciu public de salubrizare specializat şi autorizat conform legii, organizat în subordinea consiliului local, prezentăm următoarea analiză:

	AVANTAJE
	DEZAVANTAJE

	· Dezvoltarea capacităţii tehnice şi manageriale în domeniul gestionării activității de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, în cadrul orașului Breaza;
· Asigurarea continuităţii prestării activității fără a fi nevoie de o procedură de achiziţie publică pentru contractarea serviciului
· Controlul direct asupra activităţii;
· Dotări tehnice moderne în domeniul aactivității, cu mijloacele necesare desfăşurării acesteia;
· Suplimentarea investiţiilor conform oricăror norme care apar ulterior dării în gestiune;
	· Serviciul trebuie înfiinţat şi organizat în condiţiile Legii serviciilor comunitare de utilităţi publice nr.51/2006, ţinându-se cont de mărimea, gradul de dezvoltare şi de particularităţile economico-sociale ale orașului Breaza, în raport cu posibilităţile locale de finanţare a funcţionării, exploatării şi dezvoltării acestora.
· Investiţii în utilaje, respectiv:
     -autoutilitară 8X4 cu lamă deszăpezire, cu dispozitiv pentru materiale antiderapante (sărăriță)-4 buc 
     -autoutilitară 3,5t sau 7,5t cu tracțiune integrală cu lamă și sărăriță – 4 buc (cu posibilitatea intrării pe străzi înguste)-4 buc
     -buldoexcavatoare cu lame-2 buc
     -freză/ utilaj pentru curățat trotuare-1 buc
     -autobasculate pentru evacuarea zăpezii (8X4)-2 buc .
           Capcane mecanice, capcane adezive, stații de intoxicare
· Costuri mari şi durată mare de timp în derularea procedurilor legale necesare achiziţionării utilajelor. 
· Pentru obţinerea licenţei de operare, utilajele trebuie să se afle deja în dotarea serviciului, deci costuri mari în timp scurt ptr. achiziționarea lor (timpi ptr: verificarea documentației de A.N.R.M.A.P, pentru termen licitație, pentru perioada de evaluare a ofertelor și atribuirea contractului, pentru perioada de contestație şi semnarea contractului, pentru termenul de livrare a produselor) .

	· Angajarea de forţă de muncă şi scăderea șomajului;
· Îndeplinirea indicatorilor de performanţă care fac referire la activitatea prestată;
· Indicatorii minimali de performanţă ai activității aparținând serviciilor de salubrizare pot fi modificaţi prin hotărâre a CL al Orașului Breaza, pe baza unor studii de specialitate;
	· Structura de personal necesară pentru asigurarea serviciului de salubrizare, care cuprinde:
   - personal tessa:
   - administrator ;
   - personal financiar-contabil ;
   - personal resurse umane;
   - personal executiv:
   - personal protecţia muncii și PSI;
   - personal protecţia mediului;
   - pază;
   - conducători auto;
   - muncitori necalificaţi;
   - șef atelier reparaţii - întreţinere auto;
   - șef parc auto .

	· Utilizarea unor substanţe pentru deszăpezire în acord cu legislaţia în vigoare privind protecţia mediului şi sănătăţii populaţiei.
	· Asumarea tuturor riscurilor de către serviciul public înfiinţat.

	
	

	OPORTUNITĂŢI
	RISCURI

	· Varianta gestiunii directe nu este oportună având în vedere necesitatea obținerii licenţelor de operare în domeniul serviciilor comunitare de utilităţi publice,  a numeroaselor avize și aprobări, investiții mari în utilaje, etc
	· Neasigurarea continuității serviciului pe perioada obţinerii licenţei de operator A.N.R.S.C și a altor avize/ autorizății în domeniu, precum și pe perioada derulării procedurii de achiziţie  a autovehiculelor/ utilajelor destinate activităților din cadrul serviciului de salubrizare și până la momentul livrării produselor .



* Pentru acordarea licenţei de operare în sfera serviciilor comunitare de utilități publice o persoană juridică română care nu prestează niciun serviciu/activitate de utilităţi publice din sfera de reglementare a A.N.R.S.C., acesta va depune la registratura A.N.R.S.C. o documentaţie care va cuprinde următoarele documente:
a)  cerere tip, conform anexei nr.1;
b) certificatul constatator emis de oficiul registrului comerţului cu cel mult 15 zile înainte de data depunerii documentaţiei la A.N.R.S.C., în original sau copie legalizată, din care să rezulte obiectul de activitate corespunzător serviciului/activităţii de utilităţi publice pentru care se solicită licenţa, valoarea capitalului social, structura acţionariatului, forma de organizare;
c)  copie de pe certificatul de înmatriculare emis de oficiul registrului comerţului; 
d) certificat de atestare fiscală pentru persoane juridice, privind datoriile la bugetul general consolidat al statului, eliberat de direcţia generală a finanţelor publice prin administraţia finanţelor publice în a cărei rază teritorială acesta se află în evidenţa, în original sau copie legalizată, în termen de valabilitate la data depunerii documentaţiei la A.N.R.S.C.; 
e) certificat fiscal privind taxele şi impozitele locale pentru persoane juridice, eliberat de Direcţie impozite şi taxe locale a consiliului local în a cărui rază teritorială se află evidenţa, în original sau copie legalizată, în termen de valabilitate la data depunerii documentaţiei la A.N.R.S.C.;
f) copii de pe situaţiile financiare, întocmite conform prevederilor reglementărilor contabile în vigoare, aferente exerciţiului financiar anterior; filialele înfiinţate de societăţile comerciale pe parcursul anului în care depun astfel de cereri vor anexa copiile situaţiilor financiare ale companiei/societăţii mamă, aferente exerciţiului financiar anterior;
g) declaraţie pe propria răspundere, semnată de conducătorul  persoanei juridice şi stampilată, în original, din care să rezulte că solicitantul nu face obiectul unei proceduri de reorganizare judiciară, lichidare sau faliment, emisă cu cel mult 30 zile înainte de data depunerii documentaţiei la A.N.R.S.C;
h) scrisoare de bonitate financiară emisă de banca solicitantului cu cel mult 30 de zile înainte de data depunerii documentaţiei la A.N.R.S.C.;
i) dovada achitării tarifului de analiză a documentaţiei de licenţiere;
j) copii de pe cărţile de identitate şi certificatele de înmatriculare ale autovehiculelor, respectiv de pe contractele de leasing şi contractele de închiriere, din care să rezulte dotarea minimă cu autovehicule necesare pentru prestarea/furnizarea serviciilor/activităţilor pentru care se solicită acordarea licenţei, conform anexei nr.10 sau 11, după caz;
k) planul de conducere şi organizare a propriei activităţi pe care intenţionează să-l aplice în situaţia câştigării unei licitaţii de delegare a gestiunii serviciului/activităţii, semnat de conducătorul societăţii şi ştampilat, din care să rezulte cel puţin personalul specializat, calificat şi autorizat pe care internţionează să-l angajeze prentru prestarea/furnizarea serviciului/activităţilor pentru care a solicitat licenţa; durata maximă estimată pentru începerea prestării/furnizării serviciului/activităţii pentru care a solicitat licenţa, în cazul câştigării unei licitaţii de delegare a gestiunii serviciului / activităţii; proiectul de organigramă; investiţiile pe care le poate realiza pentru reabilitarea, retehnologizarea şi modernizarea sistemelor publice, eşalonate pe următorii 5 ani; termenele şi fondurile estimate pentru obţinerea fiecărui tip de aviz, acord şi autorizaţie necesară prestării serviciului / activităţilor pentru care a solicitat licenţa; termenele şi fondurile necesare pentru implementarea unui sistem de management integrat pentru serviciul / activităţile pentru care a solicitat licenţa. Titularul de licenţă care pe perioada de valabilitate a licenţei nu mai îndeplineşte condiţia prevăzută la alin. (1) lit.j) are obligaţia să solicite la A.N.R.S.C. retragerea licenţei acordate.
(3)Gestiunea directă nu este o soluţie oportună deoarece prezintă numeroase dezavantaje comparativ cu avantajele identificate şi implică cheltuieli suplimentare suportate din bugetul local pentru:
-dotarea cu utilaje specifice activităţii;
-suplimentarea investiţiilor pe parcursul derulării contractului pentru înnoirea parcului de utilaje, conform oricăror norme care apar ulterior încheierii contractului;
-asigurarea şi amenajarea unui sediu în care să se desfăşoare activitatea;
-costuri de personal pentru realizarea activităţilor specifice;
-necesitatea obţinerii licenţei pentru efectuarea activităţilor-conform prevederilor Hotărârii nr.745/2007 a Guvernului României pentru aprobarea Regulamentului privind acordarea licenţelor în domeniul serviciilor comunitare de utilităţi publice. Există riscul, în situaţia delegării directe, de a nu se obţine licenţa ANRSC de către operatorul înfiinţat sub autoritatea publică locală, oraşul Breaza fiind obligat, într-un termen foarte scurt, să organizeze o procedură de achiziţie publică;

Art.12 Gestiunea delegată
 (1)Conform prevederilor Legii nr.51/2006 a serviciilor comunitare de utilităţi publice, respectiv conf. art. 29 alin.(4) gestiunea delegată se realizează prin intermediul unor operatori de drept privat, care pot fi:
· Societăți  cu capital social privat 
· Societăți cu capital social mixt
Societățile cu capital social integral public pot participa la procedurile de atribuire a contractelor de delegare a gestiunii serviciilor de utilități publice în zona teritorială de competență a unității administrativ-teritoriale care exercită o influență dominantă asupra acestora sau în afara acestei zone dacă operatorul nu are încheiat un alt contract de delegare a gestiunii atribuit direct, conform art 28. din Legea nr.51/2006.

(2)Operatorii care își desfășoară activitatea în modalitatea gestiunii delegate furnizează/prestează serviciile de utilități publice prin exploatarea și administrarea infrastructurii tehnico-edilitare aferente acestora, în baza contractului de delegare a gestiunii serviciului, precum și în baza licenței eliberate de autoritatea de reglementare competentă, în condițiile legii.
a. ) Achiziţie publică :
	
AVANTAJE

	
DEZAVANTAJE

	-Angajarea de forţă de muncă şi scăderea şomajului;
-Dezvoltarea capacităţii tehnice şi manageriale în domeniul gestionării activității;
-Existenţa unui cadru competitiv: operator local cu licenţă şi dotări tehnice moderne în domeniul salubrizării;
-Se poate urmări situaţia financiară (lunară) şi societatea privată va răspunde din punct de vedere economic;
-Se poate desemna un personal economic care să verifice situaţia economică a firmei;
-Dotarea operatorului cu mijloacele necesare desfăşurării activităţii de salubrizare;
-Suplimentarea investiţiilor pe parcursul derulării contractului conform oricăror norme care apar ulterior atribuirii şi reînnoirea parcului de utilaje, dacă este cazul, pe cheltuiala operatorului;
-Utilizarea substanţelor pentru deszăpezire în acord cu legislaţia în vigoare privind protecţia mediului şi sănătăţii populaţiei;


	-Perioadă relativ scurtă ( maxim 5 ani) pentru care se încheie contractul de servicii.
-Lipsa atractivităţii din partea eventualilor ofertanţi de a participa la procedura de achiziţie publică.
-Ofertarea unor tarife ridicate de prestare a serviciului, pentru recuperarea investiţiilor solicitate prin documentaţia de atribuire având în vedere discrepanţa dintre durata
contractului de servicii şi perioada de
amortizare a utilajelor ( aprox. 5 ani).
-Nu se încasează redevenţă
-Împărţirea riscurilor între operator şi autoritate



Gestiunea delegată prin atribuirea unui contract de achiziţie publică prezintă dezavantajul unei perioade relativ reduse pentru care se încheie contractul de servicii, tarife ridicate datorită necesităţii recuperării/amortizării investiţiilor, neobţinerea de către autoritatea publică a niciunui venit de pe urma acestui serviciu

b) Concesiune
	
AVANTAJE

	
DEZAVANTAJE

	· Angajarea de forţă de muncă şi scăderea șomajului;
· Dezvoltarea capacităţii tehnice şi manageriale în domeniul activității;
· Licenţiere pe activităte;
· Existenţa unui cadrul competitiv: operator local cu licenţă şi dotări tehnice moderne în domeniul acestor activități;
· Dotarea operatorului cu mijloacele necesare desfăşurării acestor activităţii ;
· Contractul de delegare prevede îndeplinirea indicatorilor de performanţă care fac referire la activitatea prestată;
· Suplimentarea investiţiilor pe parcursul derulării contractului conform oricăror norme care apar ulterior concesionării;
· Indicatorii minimali de performanţă ai serviciilor  pot fi modificaţi prin hotărâre a autorităților locale deliberative din cadrul orașului Breaza, pe baza unor studii de specialitate;
· Posibilitatea concesionării serviciului pe o perioadă mai mare de timp;
· Încasare anuală a unei redevenţe care aduce un venit la bugetul local;
· Se constituie o garanţie de bună execuţie pentru serviciile prestate;
· Prin concesiune toate riscurile sunt transferate operatorilor economici.

	· Implicarea redusă a cetăţenilor în probleme de salubrizare;
· Ţinând cont de prevederile legale în vigoare Legea nr.72/2013 privind măsurile pentru combaterea întârzierii obligaţiilor de plată a unor sume rezultând din contracte încheiate între profesionişti şi între aceştia şi autorităţile publice locale, incapacitatea de disponibil în bancă, depăşirea termenului legal de plată duce la penalităţi;
· Serviciile prestate trebuie plătite. Aceste plăţi nu se pot efectua decât din bugetul local;
· Există posibilitatea ca societatea privată, concesionar, să intre în insolvenţă, fapt care ar periclita buna desfaşurare a salubrizării localităţii şi ar obliga autoritatea publică locală să organizeze o nouă procedură.



	· Utilizarea unor materiale/ substanţe pentru dezăpezire, în acord cu legislaţia în vigoare privind protecţia mediului şi sănătăţii populaţiei.
	

	

OPORTUNITĂŢI
	

RISCURI


	Reducerea consumului de resurse.
Prin concesiune se va obţine selectarea unui concesionar care să ofere raportul optim între preţul tarifelor şi calitatea serviciilor prestate, în corelare cu nevoile urbane și cu dezvoltatea economico– socială a localității
	Există posibilitatea ca societatea privată să intre în insolvenţă, din incapacitate temporară de plată sau definitivă, fapt care ar periclita buna desfăşurare a serviciilor localităţii;
Criza economică şi financiară internaţională



Gestiunea delegată prin atribuirea unui contract de concesiune prezintă avantaje din punct de vedere al  amortizării investiţiilor pe parcursul derulării contractului, tarife ofertate optime, raport optim dintre tarife ( mici) şi calitate (ridicată) a serviciilor, preluarea riscului de către operator.

Art.13 Grupurile interesate (Stakeholders) de realizarea serviciilor de salubrizare din cadrul orasului Breaza, se împart astfel:
a) Utilizatori/ Beneficiari ai serviciilor de salubrizare:
 Casnici: persoane fizice şi asociaţii de locatari sau proprietari, locuitori ai oraşului şi persoane care tranzitează oraşul;
Agenţi economici care îşi desfăşoară activitatea pe aria administrativ teritorială a orașului Breaza;
Instituţii publice cu sedii sau filiale în orașul Breaza; 
b) Unitatea Administrativ Teritorială-  oraș Breaza – are ca obiectiv realizarea unor servicii de salubrizare de calitate de către operatorul de salubrizare, scop în care efectuează controlul şi urmărirea activităţii de salubrizare executată de către operator.
c) Prestatorii de servicii  – au ca obiectiv obţinerea unui profit cât mai mare în schimbul serviciilor oferite.
d) Instituţii ale  statului-Autoritatea Naţională de Reglementare pentru Serviciile Publice de Gospodărie Comunală ( ANRSC ) – atribuţii: pregătirea pieţei serviciilor publice de gospodărie comunală pentru intrarea pe piaţă comunitară; promovarea concurenţei şi a unei privatizări controlate pe piaţa serviciilor publice comunale. 

Art.14 Fezabilitatea economică, financiară și tehnică
(1)Estimarea costurilor și veniturilor pe întreaga perioadă de delegare, identificarea și cuantificarea financiară a riscurilor, trebuie să conduca la stabilirea unor tarife reale. În analiza fezabilității economice, principalul indicator pe care îl urmăresc autoritățile publice locale ale orașului Breaza îl constituie existența garanțiilor profesionale și financiare ale operatorilor, precum și indicatorii de performanță și nivelul tarifelor aplicate privind furnizarea/prestarea serviciului în condiții de calitate și cantitate corespunzătoare (conform art. 30, alin. 3 din Legea 51/2006). Aplicarea de către operator a tarifelor aprobate este obligatorie.
(2) Activităţile specifice serviciilor se gestionează şi exploatează prin intermediul unor structuri specializate, denumite în continuare operatori, licenţiați în condiţiile Legii nr.51/2006. Pentru analizarea fezabilității tehnice a soluției propuse, respectiv delegarea gestiunii, se impune o detaliere a ceea ce presupune activitatea indicată:
a)Activitatea de curăţare si transportul zăpezii de pe căile publice și menținerea în funcțiune a acestora pe timp de polei sau îngheț presupune îndepărtarea stratului de zăpadă sau gheaţă depus pe suprafaţa carosabilă şi pietonală, în scopul asigurării deplasării vehiculelor şi pietonilor în deplină siguranţă.
b)Pentru asigurarea circulaţiei rutiere şi pietonale în condiţii de siguranţă în timpul iernii, operatorul va întocmi anual un program de acţiune comun cu autorităţile administraţiei publice locale, până la 1 octombrie, care va cuprinde măsuri:
  a) pregătitoare;
  b) de prevenire a înzăpezirii şi măsuri de deszăpezire;
  c) de prevenire şi combatere a poleiului.
c)Până la data de 1 noiembrie, UAT oraș Breaza va întocmi anual programul de pregătire şi acţiune operativă în timpul iernii, care va cuprinde cel puţin elementele prevăzute la art. 80 din Regulamentul-cadru, aprobat prin Ordinul 97/2025.
d)Îndepărtarea zăpezii se va realiza atât manual,  cât şi mecanizat, în funcţie de condiţiile specifice din teren.
e)Îndepărtarea zăpezii manual se efectuează atât ziua, cât şi noaptea, în funcţie de necesităţi, cu respectarea instrucţiunilor de securitate şi sănătate a muncii.
f)Transportul, depozitarea şi descărcarea zăpezii formate pe carosabil se realizează la cerere.
g)În cazul gestiunii delegate se poate impune ca o condiţie de eligibilitate existenţa unei dotări minime cu mijloace mecanice de  deszăpezire, combatere a poleiului şi transportul zăpezii.
(3)Fezabilitatea tehnico-economică a gestiunii serviciului delegat către un operator licențiat A.N.R.S.C decurge și prin aceea că se va putea impune operatorului economic adjudecatar obligativitatea plăţii unei sume către bugetul local, cu titlu de redevenţă. 
La calculul redevenţei se va avea în vedere un nivel echilibrat al raportului cost/calitate. Spre exemplu, în cazul delegării prin concesiune a acestor  activității ale orașului Breaza, se poate stabili nivelul minim al redevenţei, în procent de 1% pe an din valoarea lucrărilor prestate anual de către concesionar.
Art.15 Concluzii
(1)Raportat la cerințele minime arătate mai sus reiese oportunitatea delegării serviciului. UAT  oraș Breaza nu dispune de mijloacele tehnice de a realiza serviciul în condiţiile indicate şi totodată nu deţine personal specializat în domeniu pentru a putea asigura prestarea acestui serviciu prin modalitatea gestiunii directe. Achiziţionarea utilajelor necesare şi angajarea de personal calificat pentru prestarea serviciului în conformitate cu condiţiile minimale impuse de legislaţia specifică aplicabilă în materie constituie o investiţie prea mare raportat la bugetul unităţii administrative şi previziunile viitoare referitoare la acesta, în condiţiile în care chiar şi în prezent personalul angajat în cadrul Primariei este insuficient pentru exercitarea atribuţiilor care revin autorităţii publice, fără a mai lua în considerare activităţile specifice serviciului de salubrizare. Mai mult, operatorii de salubrizare care intra în calcul în cazul gestiunii delegate deţin experienţă, utilaje şi personal pentru prestarea serviciului în condiţiile în care pentru obţinerea licenţelor ANRSC pentru acest tip de activitate se impune prin lege o dotare minimă cu utilaje şi personal. Cerinţele din punct de vedere tehnic pentru asigurarea în bune condiţii a serviciului de salubrizare se referă în primul rând la un parc auto corespunzător activităţii și o logistică adaptată activităţii din cadrul serviciului. 
(2)Prin comparaţie, operatorii de astfel de servicii  au de regulă ca unic obiect de activitate prestarea acestui gen de servicii, deţin deja licenţa necesară în vederea prestării serviciilor, utilaje şi personal calificat, experienţă practică în ceea ce priveşte activitatea şi competențe manageriale în vederea gestionării ei. În acest sens, arătăm că punerea în aplicare a celor mai performante metode de management de către operatorii care vor presta serviciile, va conduce în mod proporţional la reducerea costurilor de operare.
(3)Majoritatea operatorilor de astfel de servicii  sunt deţinători de certificate care atestă implementarea sistemului de asigurare a calităţii şi de management al mediului emise de organisme europene, fiind calificaţi pentru prestarea acestui serviciu. În acest sens, dacă se va decide oportunitatea delegării serviciului, se poate solicita în cadrul documentaţiei de atribuire aferentă procedurii de delegare cerinţa minimă de calificare ca operatorii economici să deţină acest tip de certificate, pentru o reducere a riscurilor privitoare la derularea contractului. 
(4)Delegarea se va realiza astfel, asigurându-se respectarea principiilor concurenţiale caracteristice unei economii de piaţă, iar astfel se estimează obţinerea unor costuri relativ reduse aferente prestării serviciilor specifice. Se va urmări realizarea unui raport cost/calitate cât mai bun pentru perioada de derulare a contractului de delegare şi un echilibru între riscurile şi beneficiile asumate prin contract. De asemenea unul dintre obiectivele economico-financiare va fi obţinerea unui nivel tarifar pentru utilizatori care să reflecte costul efectiv al prestaţiei cu respectarea normelor legale în vigoare.

Cap.5 ASPECTE DE MEDIU, SOCIALE ȘI INSTITUȚIONALE

Art.16 Aspecte de mediu
(1)Având în vedere normele legislative privind protecţia mediului și adaptarea continuă a acestora la standardele Uniunii Europene, autoritatea administraţiei publice locale are responsabilităţi şi obligaţii pentru a asigura un mediu sănătos pentru locuitorii oraşului.
(2)În desfăşurarea acestor activităţii  ale localităţii este obligatorie respectarea principiilor ecologice. În acest scop, atât orașul Breaza, cât şi persoanele fizice şi juridice răspund pentru îmbunătăţirea microclimatului, înfrumuseţarea şi protecţia peisagistică şi menţinerea curăţeniei.
(3)Obligaţiile referitoare la respectarea condiţiilor de mediu sunt aceleași indiferent de tipul de gestiune ales, fiind necesară obţinerea tuturor avizelor şi certificatelor pe care legislaţia specifică de mediu le prevede. Diferenţierea apare în ceea ce priveşte obligativitatea efectuării demersurilor ce se impun în acest sens. Astfel, în cazul gestiunii directe aceste atribuţii vor reveni autorităţii publice locale, în timp ce în cazul delegării gestiunii, aceste aspecte vor cădea în sarcina operatorului economic căruia i se va face delegarea, răspunderea pentru neîndeplinirea obligaţiilor în acest sens revenind acestuia. Autorităţile deliberative ale unităţilor administrativ - teritoriale, vor avea, în temeiul art. 6 alin. (1) lit. (o) din Legea nr.101/2006, atribuţii cu privire la „monitorizarea şi exercitarea controlului cu privire la furnizarea/prestarea serviciului de salubrizare ».

(4)În cazul gestiunii delegate se poate impune ca o condiţie în cadrul criteriilor de calificare incluse în documentaţia de atribuire aferentă procedurii, a cerinţei deţinerii de către operatorii de servicii de salubrizare a unor certificate după caz,  care să ateste îndeplinirea condiţiilor de mediu în ceea ce priveşte activitatea desfăşurată.

Art.17 Aspecte sociale
În vederea respectării prevederilor Legii nr.101/2006 a serviciilor de salubrizare a localităţilor cu privire la asigurarea protecţiei sănătăţii populaţiei orașului Breaza, autorităţile publice locale au obligaţia de a reglementa desfăşurarea activităţilor din cadrul serviciului public de salubrizare cu respectarea următoarelor principii care se referă la aspectele sociale ale oraşului
· responsabilitatea faţă de cetăţeni;
· nediscriminarea şi egalitatea de tratament al utilizatorilor;
· transparenţa, consultarea şi antrenarea în decizii a cetăţenilor.

Art.18 Aspecte instituționale
(1)Autorităţile administraţiei publice locale au competență exclusivă în ceea ce priveşte înfiinţarea, organizarea, gestionarea şi coordonarea acestor  servicii ale localităţilor având totodată obligaţia de a crea condiţiile pentru eficientizarea structurilor instituționale şi a sistemelor aferente prestării serviciului de salubrizare la nivelul localităţilor.
(2)Gestionarea serviciilor pe criterii de transparenţă, competitivitate şi eficienţă, precum şi exercitarea atribuţiilor de administrare asupra bunurilor aparţinând patrimoniului public sau privat al unităţii administrativ-teritoriale aferente infrastucturii serviciului este atribuţia autorităţilor administraţiei publice locale.
(3)Limitele răspunderii autorităţilor publice locale diferă după tipul de gestiune ales. În cazul gestiunii directe autorităţile deliberative şi executive, în numele unităţilor administrativ-teritoriale pe care le reprezintă, îşi asumă şi exercită nemijlocit toate competenţele şi responsabilităţile ce le revin cu privire la prestarea serviciului de utilităţi publice. În cazul gestiunii delegate, competenţele şi responsabilităţile proprii privind prestarea serviciilor se transferă unuia sau mai multor operatori.


Art.19 Se justifică așadar oportunitatea delegării activității de ”Curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova”, prin concesiune, astfel încât prestarea serviciilor către locuitorii orașului Breaza să se realizeze în condiţii optime, aceasta fiind atribuţia principală a autorităţilor publice locale în temeiul Codului Administrativ, aprobat prin OUG nr.57/2019, cu modificările și completările ulterioare.

Cap.6 ANALIZA RISCURILOR PRELUATE DE CONCESIONAR IN VARIANTA DELEGARII 
activității de ”Curăţare şi transport al zăpezii de pe căile publice şi menţinerea în funcţiune a acestora 
pe timp de polei sau de îngheţ, din Orașul Breaza, Județul Prahova”, din cadrul
SERVICIULUI DE SALUBRIZARE

Art.20 Analiza riscurilor
(1)Prin delegarea acestor activități specifice serviciului public de salubrizare al orașului Breaza, prin atribuirea unui contract de concesiune, concesionarul va prelua aproape în totalitate riscurile aferente exploatării. În susţinerea variantei delegării serviciului de salubrizare se va arăta  în tabelul de mai jos analiza de repartiţie a riscurilor:

	Categoria de risc
	Descriere
	Consecințe
	Eliminare

	Riscuri generale

	Structura existentă de prestare a serviciilor și modernizări.
	Structurile existente în cadrul autorității publice locale sunt inadecvate pentru a presta activitățile din cadrul serviciului și a-l dezvolta în conformitate cu prevederile legislative și cu normele europene.
Structurile pentru prestarea serviciului se referă atât la dotările din punct de vedere tehnic cât și la personalul necesar pentru o bună prestare.
De asemenea, stucturile existente trebuie să dețină toate aprobările, avizele și licențele necesare în conformitate cu prevederile legale.
Având în vedere necesitatea respectării principiului continuității prestării serviciului, structurile trebuie dezvoltate și modernizate continuu.
	Până la data de 05.02.2025, activitatea a fost realizată cu un operator economic, în baza unui contract de delegare a gestiunii activității, încheiat pe o perioadă de 5 ani.
	- Prin delegare se transferă riscurile pentru dezvoltarea unei structuri adecvate și a modernizării / menținerii acesteia pe parcursul desfășurării activității către concesionar.
- Operatorii economici care desfășoară acest tip de serviciu sunt de regulă licențiați, deținând experiența, personalul cât și utilaje necesare și suficiente.
- Se solicită de către concedent prin caietul de sarcini o anumită bonitate tehnico-financiară a operatorilor, impunând dacă este cazul realizarea anumitor investiții și un nivel minim de utilaje și personal.


	Condiții de amplasament
	Drumurile sunt în proporție de 20% nemodernizate. 

	- Majorare costuri și timp
	- Riscul se transferă operatorilor de servicii  care dețin de regulă utilaje adaptate pentru categoriile de drumuri pe unde se realizează deplasarea.


	Aprobări
	Orașul Breaza nu poate obține toate avizele, aprobările și licențele necesare prestării activităților din cadrul acestor servicii  în timp util și la costuri rezonabile.
În primul rând este necesară licența emisă de ANRSC care necesită îndeplinirea unor condiții speciale în ceea ce privește dotarea minimă din punct de vedere tehnic și existența unui program de prestare a serviciului în cele mai bune condiții.
De asemenea, sunt necesare o serie de alte avize și aprobări, în special referitoare la îndeplinirea cerințelor de calitate și de mediu.
Pentru a desfășura activităţile prevăzute în caietele de sarcini ale orașului Breaza ar trebui să dispună  dispună de o dotare minimă conform cerinţor legislației în domeniul serviciilor comunitare de utilităţi publice.
	- Întârzieri mari în demararea prestării serviciului până la obținerea tuturor aprobărilor, avizelor și licențelor;
- Majorarea costurilor cu tarifele necesare eliberării aprobărilor/ licențelor și cu achiziționarea tuturor dotărilor necesare pentru îndeplinirea cerințelor stabilite în vederea eliberării aprobărilor/ licențelor. Această majorare a costurilor va conduce și la o majorare a tarifelor pentru prestarea serviciului cu impact negativ asupra comunității din orașul Breaza.
	- Riscul se transferă concesionarului (operatorul care va presta serviciul) și care având ca obiect de activitate prestarea activităților din cadrul serviciului de salubrizare deține toate aprobările, avizele și licențele necesare, urmând ca acestea să fie eventual completate și prelungite în conformitate cu condițiile existente la nivelul Orașului Breaza;


	Mediu
	Se urmărește îmbunătățirea microclimatului pentru populația din aria de operare a orașului Breaza, respectarea principiilor ecologice și de mediu.
	Consecințele aspectelor de mediu sunt:
- Creșterea costurilor pentru îndeplinirea standardelor de mediu și pentru dezvoltarea acestora în vederea respectării normelor europene în domeniu;
- Întârzieri în demararea prestării serviciului în cazul în care nu există aprobările necesare - Costuri suplimentare majorate în cazul în care apar surse de contaminare cu impact asupra programului de prestație și a tarifelor practicate.
	 Orașul Breaza urmărește respectarea cerințelor de mediu în aria sa administrativ-teritorială, dar transferă riscurile către un operator care trebuie să asigure standardele de mediu în condițiile prestării serviciului.

	Riscuri de prestare a serviciului și de recepție a serviciului

	Prestare serviciu
	Apariția unor evenimente neprevăzute la demararea prestării serviciului precum și în cursul prestării acestuia care ar conduce la întârzieri sau chiar la imposibilitatea finalizării în termenul stabilit și la costurile preconizate
	Consecințele apariției unor evenimente neprevăzute:
- întârzieri în demararea prestării serviciului;
- imposibilitatea prestării serviciului de salubrizare în condiții corespunzătoare;
- creșterea costurilor preconizate pentru prestarea serviciului care ar putea avea ca efect final și creșterea tarifelor practicate.

	- Risc transferat operatorilor, cu excepția cazului în care în condiții de forță majoră operatorul va răspunde pentru prestarea serviciului în condiții necorespunzătoare conform contractului de delegare. Programul previzionat de prestare a serviciului va cuprinde soluțiile în cazul apariției unor evenimente neprevăzute și capacitatea operatorului de a face față unor astfel de evenimente.

	Finalizare prestare serviciu
	Riscul este atât fizic cât și operațional și se referă la întârzieri în reglementarea raporturilor contractuale între delegatar și delegat după prestarea serviciilor
	Consecințele se raportează la prevederile contractului de delegare care va stabili exact modalitatea de încheiere a raporturilor contractale între delegatar și delegat.
	UAT Breaza nu va efectua plata serviciilor care nu au fost prestate sau plata va fi efectuată cu întârziere în cazul în care prestarea serviciului este efectuată cu întârziere de către operator. Se va urmări pe tot parcursul derulării contractului îndeplinirea obligațiilor corelative.

	Finanțator și finanțare

	Finanțator incapabil
	Concesionarii (operatorii care vor presta aceste servicii) pot deveni insolvabil sau poate ajunge în situația în care prestarea serviciilor implica efectuarea unor cheltuieli mai mari decât ceea ce a fost preconizat anterior demarării, cheltuieli mai mari decât veniturile încasate
	Consecințele apariției insolvabilității:
- imposibilitatea prestării serviciului sau prestarea necorespunzătoare a serviciului de salubrizare ceea ce conduce la apariția unor situații în trafic
	Minimalizarea riscurilor delegatarului prin introducerea în contractul de concesiune încheiat în vederea prestării serviciului a unor prevederi prin care operatorul garantează prestarea serviciului precum și introducerea garanției de bună execuție care ar putea fi executată în cazul neîndeplinirii obligațiilor contractuale. Se va include în contractul de concesiune clauza ce permite denunțarea unilaterală a contractului de către concedent în eventualitatea în care concesionarul devine insolvabil. 

	Finanțare indisponibilă
	Concesionarul nu poate asigura resursele financiare necesare prestării serviciilor în bune condiții
	Consecințele unei finanțări indisponibile constă în neprestarea  serviciului sau prestarea necorespunzătoare a serviciului de salubrizare de către operator
	Prevederea sumelor necesare în bugetul local și asigurarea acestora în vederea plății. 

	Finanțare suplimentară
	Datorită unor schimbări legislative, de politică sau de orice altă natură sunt necesare finanțări suplimentare pentru prestarea serviciului în condiții corespunzătoare (dotări suplimentare pentru îndeplinirea unor cerințe minime modificate, modificări în programul de investiții, noi aprobări și licențe etc...) Este putin probabilă intervenția acestui gen de chestiuni, raportat la statutul de autoritate publică locală a delegatarului și a schimbărilor de regulă minimale care au loc în ceea ce privește statutul acestuia
	- Consecința posibilă a unui asemenea risc este imposibilitatea operatorului de a suporta financiar toate modificările și de a presta în aceste condiții în mod corespunzător serviciul. Există riscul ca operatorul să intre într-o criză financiară prin încercarea de a face față noilor cerințe.
-  Întreruperea prestării serviciului. 
	Minimalizarea riscului prin informarea delegatului în acest sens astfel încât oferta acestuia și programul de prestare pe termen lung să prevadă astfel de riscuri și operatorul să ia în calcul posibilitatea apariției lor și să aibă capacitatea de a suporta costurile aferente

	Profituri de refinanțare
	Prestarea serviciului se realizează la un cost mai mic decat cel inițial preconizat
	Creșterea profitabilității operatorului
	Se poate prevedea în caietele de sarcini și ulterior în contractul de delegare ca, în cazul scăderii costurilor de prestare să existe posibilitatea scăderii tarifelor achitate de utilizatori.

	Operare

	Resurse la intrare
	Dotările operatorului pentru prestarea serviciului sunt insuficiente, necorespunzătoare sau implica costuri suplimentare față de ceea ce era estimat inițial
	Consecințele unor dotări necorespunzătoare sau insuficiente:
- creșterea costurilor pentru o dotare corespunzătoare;
- scăderea calității prestării serviciului;
- întârzieri sau întreruperi în prestarea serviciului.

	- Transferul riscului asupra operatorului prin instituirea prin documentația de atribuire a cerinței realizării unei estimări realiste raportat la dotarea necesară.
- Analiza înainte de încheierea contractului de concesiune a dotărilor minime precum și a programului de investiții preconizat raportat la costurile stabilite în programul prezentat

	Intreținere și reparare
	Echipamentele din dotare sunt necorespunzătoare și conduc la apariția unor cheltuieli de întreținere și reparații peste ceea ce a fost anticipat 
	Consecințe:
- creșterea costurilor cu întreținerea și reparațiile și implicit a costurilor generale în vederea prestării serviciului;
- întârzieri în prestarea serviciului prin prelungirea duratei de reparații a echipamentelor;
- prestarea necorespunzătoare a serviciului prin utilizarea unor echipamente care nu au fost reparate și întreținute corespunzător

	- Transferul riscului asupra operatorului prin instituirea prin documentația de atribuire a cerinței realizării unei estimări realiste raportat la costurile de întreținere și reparații.
- Analiza programului de investiții și a dotărilor operatorului și încheierea contractului cu un operator care poate gestiona un asemenea risc prin deținerea unor dotări peste limita minimă impusă pentru o prestare corespunzătoare

	Schimbarea cerințelor delegatului în afara limitelor agreate prin contract
	Modificarea cerințelor concedentului după semnarea contractului
	Consecință:
- modificări în programul stabilit pentru prestarea în bune condiții a serviciului
	- Definirea încă din faza de întocmire a documentației a cerințelor într-un mod cât mai clar pentru a nu apărea necesitatea unor modificări după semnarea contractului.
- Instituirea prin documentația de atribuire și prin contractul de delegare a conformării la modificările care ar putea interveni (având în vedere statutul de autoritate publică, modificările preconizate aparțin unei arii restrânse: modificare indici de performanță, modificări legislative etc)

	Operare
	Operatorul nu corespunde financiar sau nu poate efectua prestațiile conform contractului.
	- Creșterea costurilor  generale în vederea prestării serviciului;
- Întârzieri în prestarea serviciului;
- Prestarea necorespunzătoare a serviciului și pierderi pentru operator.
- Întârzieri în achitarea redevenței sau neachitarea acesteia
	- Transferul riscului asupra operatorului prin instituirea unor clauze în caietul de sarcini care să asigure că delegarea se va realiza unui operator care dispune de o anumită bonitate financiara;
- Instituirea unei garanții de bună execuție;
- Introducerea de clauze contractuale care să permită perceperea de majorări de întârziere și sancțiuni în cazul neîndeplinirii obligațiilor;

	Soluții tehnice vechi sau inadecvate
	Soluțiile tehnice propuse nu sunt corespunzătoare din punct de vedere tehnologic pentru asigurarea prestării serviciului
	- Creșterea costurilor  generale în vederea prestării serviciului;
- Întârzieri în prestarea serviciului;
- Prestarea necorespunzătoare a serviciului și pierderi pentru operator.
- Întârzieri în achitarea redevenței sau neachitarea acesteia
	- transferul riscului asupra operatorului prin instituirea unor criterii tehnice fără echivoc, atât în ceea ce privește criteriile de calificare cât și în ceea ce privește cerințele tehnice din caietul de sarcini;
- definirea clară în contractul de delegare a specificațiilor tehnice și a indicatorilor de performanță (riscul este destul de scăzut întrucât delegarea se realizează în condiții de concurență, operatorii fiind puși prin natura obiectului lor de activitate în postura de a-și actualiza în permanență modalitatea de prestare a serviciului pentru satisfacerea cerințelor delegatarului.

	Piața

	Înrăutățirea condițiilor economice generale
	Producerea de schimbări fundamentale și neașteptate în condițiile economice generale, care conduc la reducerea cererii pentru prestațiile contractate.
	- Creșterea costurilor  generale în vederea prestării serviciului;
- Întârzieri în prestarea serviciului;
- Prestarea necorespunzătoare a serviciului și pierderi pentru operator.
-Întârzieri în achitarea redevenței sau neachitarea acesteia
	- Transferul riscului asupra operatorului prin instituirea în documentația de atribuire a obligației operatorului economic de a efectua în prealabil estimări realiste în ceea ce privește previziunile economice ulterioare.

	Schimbări competitive
	Competența în domeniul prestațiilor efectuate conform contractului crește
	- Ivirea unor soluții alternative mai avantajoase pentru delegatar.
	- Este un risc puțin probabil întrucât delegarea se realizează pe o perioadă relativ îndelungată de timp. Creșterea competitivității poate avea repercusiuni doar în ceea ce privește necesitatea racordării operatorului economic la concurență în vederea rămânerii pe piață pentru încheierea de contracte ulterioare.

- Definirea termenilor contractuali într-o  manieră astfel încât să se prevadă în sarcina operatorului necesitatea racordării la schimbările tehnice și de calitate care pot interveni pe piață pe parcursul derulării contractului de delegare;
- Impunerea prin documentația de atribuire a obligației operatorului economic de a analiza cu atenție condițiile de piață în momentul elaborării ofertei și realizarea de estimări/previzionări realiste;

	Inflația
	Valoarea plăților în timp este diminuată de inflație
	Consecința directă a inflației este diminuarea în termeni reali a veniturilor 
	- Impunerea prin documentația de atribuire a unui mecanism pentru compensarea inflației prin ajustări de prețuri

	Risc legal și de politică a delegatarului

	Reglementarea
	Existența unui cadru statutar care cuprinde reglementări care afectează operatorul
	Consecințele reglementărilor se referă la efectele asupra costurilor și veniturilor
	- Instituirea în sarcina operatorului a obligației de a evalua cadrul de reglementări și de a adapta programul său de prestație la acest cadru existent la data încheierii contractului și previzionarea activității astfel încât să aibă capacitatea de a face față unor schimbări;

	Schimbări legislative/de politică
	Schimbări legislative și de politică care nu pot fi prevăzute în concret la data întocmirii programului de prestare
	Schimbările legislative pot duce la o creștere a costurilor pentru a putea răspunde schimbărilor, în timp ce schimbările de politică din cadrul firmei trebuie să fie astfel realizate încât să nu pună în dificultate prestarea serviciului
	- Includerea unor clauze contractuale referitoare la eventuale schimbări legislative sau de politică 
- Se vor aplica principiile referitoare la aplicarea legii în timp. Conform legii, operatorul are obligația de a se adapta la toate modificările legislative;
- În ceea ce privește schimbările de politică,
Incidența acestui aspect este minimă în cazul 
de față, concedentul având statutul de autori-
tate publică locală, astfel schimbările care se 
pot previziona actualmente sunt minime.

	Retragerea sprijinului complementar
	Concedentul își retrage sprijinul complementar
	Consecințe negative asupra veniturilor și modului de prestare;
	- Situație puțin probabilă, dată de atribuțiile care revin în temeiul legii unei autorități publice locale şi avand în vedere că predomină interesul local iar concedentul are obligația gestionării în mod optim a serviciului, conduita acestuia va urmări în permanență satisfacerea necesităților comunității locale, sprijinul fiind implicit în cazul operatorului;

	Activele proiectului

	Depreciere tehnică
	Deprecierea tehnică este mai mare decât ceea ce s-a prevăzut inițial
	Consecințele deprecierii tehnice sunt:
- creșterea costurilor pentru retehnologizare;
- scăderea calității prestării serviciului;
- întârzieri sau chiar întreruperi în prestarea serviciului.
	- Se impune prin documentația de atribuire și prin contract obligația ca operatorul să aibă capacitatea de a lua măsurile necesare pentru retehnologizare fără a afecta prestarea serviciului;
- Conform reglementărilor contabile, orice utilaj beneficiază de o perioadă de amortizare după expirarea careia operatorul poate dispune 
reînnoirea dotărilor tehnice, acest aspect fiind luat în considerare la elaborarea ofertei.

	Forța majoră
	Forța majoră este definită prin lege și împiedică realizarea contractului
	Consecințele aparției unei situații de forță majoră sunt:
- pierdere active, dotări necesare pentru buna prestare a serviciului;
- diminuarea veniturilor preconizate.
	- Activele concesionarului pot fi asigurate ceea ce va conduce la posibilitatea de a le înlocui pe cele pierdute sau deteriorate, în cel mai scurt timp. Instituirea prin contractul de delegare de prevederi în ceea ce privește consecințele intervenției forței majore, astfel încât demersurile necesare să poată fi identificate și efectuate cu maximă celeritate;


	Profitabilitate

	Profitabilitatea activității
	Creșterea profitabilității
	Consecințele unei creșteri a profitabilității:
- profit mai mare decât ceea ce a fost prevăzut în programul inițial
	- Aspectul nu este relevant deoarece nu este vorba 
de împărțirea profiturilor între delegatar și delegat.  Cadrul legal aplicabil nu permite instituirea unor limitări în acest sens.



(2)Din analiza prezentată rezultă că soluţia care prezintă cel mai mare grad de rentabilitate şi cele mai puține costuri şi riscuri pentru orașul Breaza o reprezintă delegarea acestor activități specifice serviciului public de salubrizare către  operatori autorizați, în baza unui contract de delegare prin concesiune a gestiunii acestor activităţi, în condiţiile legii. În această variantă, riscul se va transfera operatorului de servicii, acest aspect fiind esenţial în cazul gestiunii delegate, existând posibilitatea amortizării investiţiilor pe parcursul derulării contractului, tarife ofertate optime, raport optim dintre tarife (mici) şi calitate (ridicată) a serviciilor.
 Cap.7 ALTE PREVEDERI
Art.20. Durata  delegării
Având în vedere faptul ca aceste activități din cadrul serviciului de salubrizare al orașului Breaza presupune investiții din partea delegatarului, în scopul satisfacerii nevoilor urbane actuale,  se propune delegarea seviciului de salubrizare –activitatea de Curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova” pe 5 ani.
Art.21. Accesibilitatea delegarii 
(1) Contravaloarea activității de curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ în oraș Breaza, are ca sursă bugetul local și se ridica in medie anuala pentru perioada 2020-2025 la suma de 284.797 lei. 
(2) Având în vedere cantitățile de antiderapant folosite  diferit pe cei 5 ani de contract și că în anul 2023 s-a folosit cea mai mare cantitate, în valoare de 232.000 lei, propunem ca media cheltuielilor cu sare și nisip să fie stabilită la valoarea anului 2023. În ceea ce privește cheltuielile medii anuale pentru prestarea efectivă a serviciului, acestea sunt calculate folosind media aritmetică și anume :
(22.620+70.993,45+21.408+44.061+38.934+65.966,39)/5 = 52.796,57 lei
Media cheltuielilor anuale cu acest serviciu este de 284.797lei (232.000+52.797).
La valoarea medie anuală ar trebui adăugată o creștere anuală estimată la 10%, reprezentând:inflație(6%) , alte costuri(4%).
Astfel, valoarea estimată pe cei 5 ani este următoarea:
-Anul 1-284.797 X 1,10=313.276,70 lei
-Anul 2-313.276,70 X 1,10=344.604,37 lei
-Anul 3-344.604,37 X 1,10=379.064,81 lei
-Anul 4-379.064,81 X1,10=416.971,29 lei
-Anul 5-416.971,29 X1,10=458.668,42 lei
(2)Valoarea totală a contractului pe următorii 5 ani de 1.912.585 lei

Art.21 Redevența
În cazul concesionării activităților specifice serviciului public de salubrizare analizate în prezentul studiu,  redevența este de 1% din valoarea lucrărilor prestate de către operator.

Concluzii:
Urmare a celor expuse mai sus, cu raportare la toate aspectele atinse şi justificate punct cu punct şi în mod comparativ anterior şi în condiţiile în care autorităţile administraţiei publice locale păstrează prerogativele privind adoptarea politicilor şi a strategiilor de dezvoltare a serviciilor publice  şi dreptul de a urmări, controla şi a supraveghea îndeplinirea obligaţiilor privind realizarea acestor activități specifice serviciului public de salubrizare, considerăm că este oportună derularea unei proceduri de delegare prin concesiune a gestiunii acestora pe raza localității orașului Breaza, jud. Prahova.

 Procedura de lucru pentru delegarea gestiunii
Etapele care trebuie realizate pentru concesionarea serviciului sunt:
Etapa 1 - aprobarea Studiului de Oportunitate, a regulamanetului serviciului de salubrizare a orașului Breaza, județul Prahova pentru activitatea de Curăţare şi transport al zăpezii de pe căile publice şi menţinerea în funcţiune a acestora pe timp de polei sau de îngheţ, din Orașul Breaza, Județul Prahova”, a Caietului de sarcini şi a contractului cadru de către Consiliul Local al Orasului Breaza;
Etapa 2 – demararea procedurii de atribuire, primirea ofertelor pentru furnizarea serviciului şi evaluarea ofertelor;
Etapa 3 - încheierea contractului cu cel mai bun ofertant, după aprobarea prealabilă a Consiliului Local Breaza.
Criterii de atribuire
	Criteriul de atribuire este -  raport calitate preţ în care pentru componenta tehnică se acordă 15 puncte, respectiv 15% iar pentru componenta financiara se acorda 85 puncte, respectiv  85%. 
Întocmit,
Viceprimar oraș, Necula Emanuel
Secretar general oraș, Goran Maria Cătălina

Preşedinte de şedinţă,                                                                       Contrasemnează,
   	  Consilier local,                                                                           Secretar general oraş, 
     Voicu Iulian  	                    		                      Goran Maria Cătălina
